钦定古今图书集成/明伦汇编/氏族典/第024卷 > 冯伉
## 钦定古今图书集成/明伦汇编/氏族典/第024卷 > 冯伉

按《唐书冯伉传》：“伉，魏州元城人，徙贯京兆。第五经宏
辞，调长安尉，三迁膳部员外郎，为睦王等侍读。李抱
真卒，伉持御节临吊，归之帛，不受，又致京师，伉上表
固拒。于是醴泉令缺，宰相高选，德宗曰：‘前使泽潞不
受币者，其人清，可用也’。遂以授伉。居七年，韦渠牟荐
为给事中、皇太子诸王侍读，对殿中，赐金紫服，进兵”
部侍郎。出为同州刺史，以散骑常侍召领国子祭酒
者再。卒，年六十六，赠礼部尚书。